## Izmjene i dopune Statuta Hrvatske stomatološke komore

### NN 69/2006 (21.6.2006.), Izmjene i dopune Statuta Hrvatske stomatološke komore

# HRVATSKA STOMATOLOŠKA KOMORA

**1668**

Na temelju članka 44. stavka 1. Zakona o stomatološkoj djelat­nosti (»Narodne
novine« br. 121/03) i članka 19. točke 1. Statuta Hrvatske stomatološke komore
(u daljnjem tekstu: Komora), Skupština Komore uz suglasnost ministra nadležnog
za zdravstvo na 5. redovnoj sjednici održanoj 6. svibnja 2006. godine donosi

## IZMJENE I DOPUNE

### STATUTA HRVATSKE STOMATOLOŠKE KOMORE

Članak 1.

U članku 5. Statuta stavak 2. mijenja se i glasi:
»Znak Komore je lik Sv. Apolonije koja je zaštitnica stomatologije.«

Članak 2.

U stavku 2. članka 18. Statuta briše se točka i dodaju riječi:
»osim ako odredbama ovog Statuta nije propisano drugačije.«

Članak 3.

U članku 19. Statuta točka 10. mijenja se i glasi:
»10. bira i razrješava članove Časnog suda prvog i drugog stupnja pri Komori;«

Članak 4.

Članak 25. Statuta mijenja se i glasi:
»Upravno vijeće obavlja sljedeće poslove:
1. donosi opće akte Komore, izuzev općih akata koji su u nad­ležnosti Skupštine;
2. donosi Poslovnik o radu Upravnog vijeća;
3. bira i razrješuje predsjednika Časnog suda prvog i drugog stupnja pri Komori;
4. bira i razrješuje predsjednike povjerenstava;
5. na prijedlog predsjednika Komore imenuje glavnog i odgovornog urednika
glasila Komore;
6. utvrđuje prijedlog financijskog plana;
7. donosi odluke o sklapanju poslova čija vrijednost prelazi iznos od
200.000,00;
8. donosi odluke u drugom stupnju o žalbama na odluke povjerenstava i Izvršnog
odbora Komore;
9. rješava sporna pitanja između područnih sjedišta;
10. ocjenjuje izvješća Izvršnog odbora Komore;
11. donosi odluku o raspisivanju izbora za vijećnike Skupštine i predsjednika
Komore;
12. odlučuje o povezivanju i suradnji Komore s drugim srodnim organizacijama;
13. prima i daje prijedloge, preporuke te naputke koji su od općeg značenja za
obavljanje stomatološke djelatnosti te uspješno obavljanje rada Komore;
14. po potrebi osniva i imenuje svoja povjerenstva;
15. obavlja i druge poslove utvrđene ovim Statutom ili općim aktima Komore.

Članak 5.

U članku 28. Statuta točka 9. mijenja se i glasi:
»9. izrađuje prijedlog financijskog plana i dostavlja ga Uprav­nom vijeću;
U istome članku iza točke 16. dodaje se nova točka 17. koja glasi:
»17. podnosi izvješće o svom radu Upravnom vijeću;«
Dosadašnja točka 17. istoga članka postaje točka 18.
Iza stavka 1. članka 28. dodaje se novi stavak 2. koji glasi:
»O svojim odlukama Izvršni odbor Komore izvješćuje Upravno vijeće.«

Članak 6.

U članku 30. dodaje se stavak 2. koji glasi:
»Predsjednik Komore bira se na razdoblje od četiri (4) godine s mogućnošću još
samo jednog mandata.«

Članak 7.

U članku 35. Statuta stavak 3. mijenja se i glasi:
»Časni sud prvog i drugog stupnja imaju po pet članova. Četiri člana Časnog suda
prvog i drugog stupnja bira i razrješuje Skupština Komore, a petog člana koji je
ujedno i predsjednik Časnog suda prvog i Časnog suda drugog stupnja bira i
razrješuje Upravno vijeće Komore.«

Članak 8.

U članku 36. dodaje se novi stavak 2. koji glasi:
»Predsjednik i članovi Nadzornog vijeća biraju se na razdoblje od četiri (4)
godine s mogućnošću još samo jednog mandata.«
Dosadašnji stavci 2. i 3. postaju stavci 3. i 4.

Članak 9.

U članku 37. stavku 1. Statuta točka 3. mijenja se i glasi:

»3. POVJERENSTVO ZA NADZOR NAD SREDSTVIMA FONDA;«

Članak 10.

U članku 38. Statuta stavak 2. mijenja se i glasi:
»Članove povjerenstava imenuje Izvršni odbor Komore na prijedlog područnih
sjedišta, a predsjednika povjerenstva bira Upravno vijeće.«

Članak 11.

Članak 41. Statuta mijenja se i glasi:
»Povjerenstvo za nadzor nad sredstvima Fonda obavlja sljedeće poslove:
1. donosi odluke o dodjeli i vrsti pomoći, visini pomoći te o drugim uvjetima
vezanim uz dodjelu pomoću članu Komore, odnosno članu njegove uže obitelji;
2. obavlja nadzor nad sredstvima Fonda;
3. obavlja ostale poslove predviđene Statutom te drugim općim aktima Komore.«

Članak 12.

Mijenja se naziv poglavlja VII. Statuta, na način da se riječi »ZAKLADA KOMORE«
zamjenjuju s riječima »FOND POMOĆI SV. APOLONIJE«.

Članak 13.

U članku 49. Statuta riječi »je osnovana Zaklada« zamjenjuju se s riječima »je
osnovan Fond pomoći Sv. Apolonije.«

Članak 14.

Ovlašćuje se tajnik Komore da napravi pročišćeni tekst Statuta Hrvatske
stomatološke komore.

Članak 15.

Ove izmjene i dopune Statuta stupaju na snagu osmog dana od dana objave u
»Narodnim novinama«, a odredbe članka 5. i 7. ovih izmjena i dopuna Statuta
primjenjivat će se nakon provedenih izbora za vijećnike Skupštine Komore u
mandatnom razdoblju2007/2011.

Broj: 04/1-2006.
Zagreb, 6. svibnja 2006.

Predsjednik Komore
**Krešimir Jindra, dr. stom**., v. r.

Izmjene i dopune, NN 69/2006-1668
Opći uvjeti korištenjaZaštita privatnosti[Pristup podatcima](/data_access_hr.aspx)[ELI](/about_eli_hr.aspx)

©2026. g. Narodne novine d.d.

, izrada [Novena d.o.o.](http://novena.hr/)